Toivo Suursoo

Toivo Suursoo (sündinud 13. novembril 1975 Tallinnas) on eesti endine jäähokimängija (ründaja) ja jäähokitreener. 

Ta lõpetas 1992. aastal Tallinna 45. Keskkooli.

1994. aastal sai ta esimeseks Eesti sündinud jäähokimängijaks, kes NHL-i draftis valituks osutuks (Detroit Red Wings valis ta sel aastal 283. valikuna).

Suursoo mängis aastatel 1990–1993 Eesti klubides. Klubikarjääri jooksul mängis ta veel muuhulgas Venemaa klubides Moskva Krõlja Sovetov, Nižnekamski Neftehimik ja Habarovski Amur, Soome kõrgliigaklubis HC TPS, Põhja-Ameerikas American Hockey League'i klubides Adirondack Red Wings ja Cincinnati Mighty Ducks, Rootsi kõrgliigaklubides Luleå HF ja Malmö Redhawks, Taani kõrgliigaklubis Herning Blue Fox, Valgevene kõrgliigaklubides Riga 2000 ja Minski Keramin ning Inglismaa klubis Swindon Wildcats.

Suursoo on mõned korrad mänginud Eesti jäähokikoondises (viimati 2011. aastal) ning olnud ka erinevate Eesti koondiste treener.

Välislingid

 Toivo Suursoo hockeydb.com lehel
Toivo Suursoo sporditulemused

Kategooria:Eesti jäähokimängijad
Kategooria:Eesti jäähokitreenerid
Kategooria:HK Nižnekamski Neftehimiki mängijad
Kategooria:HC TPS-i mängijad
Kategooria:Luleå HF-i mängijad
Kategooria:Malmö Redhawksi mängijad
Kategooria:Eestlased Venemaal
Kategooria:Sündinud 1975